उडुपी का मामला; बाथरूम में मोबाइल छिपाकर बनाए वीडियो, वॉट्सऐप ग्रुप में भेजती थीं
Karnataka Udupi Netra Jyoti College Toilet Whatsapp Video Controversy कॉलेज के टॉयलेट में मुस्लिम लड़कियों ने एक हिंदू लड़की का वीडियो बनाया
कर्नाटक के एक मेडिकल कॉलेज ने 3 लड़कियों को एक दूसरी लड़की का प्राइवेट वीडियो बनाने के आरोप में सस्पेंड कर दिया। घटना बुधवार 19 जुलाई को ​​​​​​उडुपी के अंबलपाडी में बने नेत्र ज्योति कॉलेज में हुई। रिपोर्ट्स के मुताबिक इन तीनों लड़कियों ने बाथरूम के अंदर मोबाइल कैमरा फिट किया था।
अलीमातुल शैफ़ा, शबानाज और आलिया पर आरोप है कि इन तीनों ने अपने साथ पढ़ने वाली एक लड़की का नहाते हुए वीडियो बनाया। साथ ही उसे कम्युनिटी वॉट्सऐप के जरिए अपने दोस्तों को भेजा।
वीडियो सोशल मीडिया पर वायरल हुआ तब पता चला
रिपोर्ट्स में यह भी कहा गया है कि तीनों लड़कियां जिन लोगों को ये वीडियो भेजती थीं, उनमें से कुछ लड़कों ने वीडियो सोशल मीडिया पर वायरल कर दिए। इसके बाद मामले का खुलासा हुआ। इसके बाद वीडियो रिकॉर्ड करने वाली लड़कियों और बाकी छात्राओं के बीच जमकर बहस हुई।
उधर, कॉलेज मैनेजमेंट ने तीनों को कॉलेज से सस्पेंड कर दिया है। कॉलेज डायरेक्टर रश्मि कृष्ण प्रसाद के अनुसार आरोपियों को कॉलेज में मोबाइल फोन लाने और इसका इस्तेमाल करके वॉशरूम में वीडियो बनाने के आरोप में सस्पेंड किया गया है।
पीड़ित ने FIR नहीं की, कॉलेज ने पुलिस को मोबाइल सौंपे
घटना की खबर लगने के बाद हिंदू संगठनों के कार्यकर्ताओं ने भी कॉलेज पहुंचकर आरोपियों के खिलाफ कार्रवाई की मांग की। कुछ स्टूडेंट ग्रुप्स ने उडुपी एसपी अक्षय हाके से मुलाकात करके कार्रवाई की मांग की है। हालांकि कॉलेज प्रशासन ने छात्राओं को सस्पेंड तो कर दिया है, लेकिन अब तक किसी भी पीड़ित ने शिकायत दर्ज नहीं की है।
उधर कॉलेज मैनेजमेंट ने पीड़ित के सामने ही वीडियो डिलीट कर दिए थे। लेकिन पुलिस को जांच के लिए आवेदन दिया है। साथ ही आरोपियों के मोबाइल भी फॉरेंसिक जांच के लिए सौंप दिए हैं।
चंडीगढ़ में भी हुई थी ऐसी ही घटना 
ऐसा ही मामला सितंबर 2022 में भी सामने आया था, जब चंडीगढ़ यूनिवर्सिटी की एक लड़की पर कॉलेज की कुछ छात्राओं के निजी वीडियो बनाने और उसे अपने दोस्तों को भेजने का आरोप लगा था। हालांकि पुलिस पूछताछ में सामने आया था कि लड़की को भी बाकी आरोपी वीडियो बनाने के लिए ब्लैकमेल कर रहे थे, इसलिए वह पीड़ितों के वीडियो बनाकर भेज रही थी। बाद में पुलिस ने सभी आरोपितों को गिरफ्तार कर लिया था। पढ़ें पूरी खबर...